Дана, 6. јуна 1944. године савезничка војска започиње са највећим поморским десантом у историји - операција „Оверлорд“ и стотину хиљада америчких, британских и канадских војника се искрцава на француску обалу у Нормандији. Већ 14. јуна, само недељу дана након искрцавања немачка команда трпи озбиљан губитак. "SS-Brigadeführer" Фриц Вит - командант 12. СС оклопне дивизије „Хитлерјугенд“ је погинуо при бомбардовању дивизијског штаба од савезничких бродова. Као официр са највишим рангом, 16. јуна 1944. године "SS-Standartenführer" Курт Мајер преузима команду над дивизијом. Тако је у 33. години живота постао најмлађи командир дивизије у немачкој војсци (Вермахт и СС). Након преузимања команде, Мајер са својом дивизијом води тешке борбе за одбрану Кана (види:Битка за Кан). Од 7. јуна до 9. јула 12. СС оклопна дивизија „Хитлерјугенд“ је имала око 4000 погинулих 8000 рањених и несталих војника. Савезнички официри сматрају да се немачка дивизија борила са таквом издржљивошћу, упорношћу и пожртвовањем какво се није видело у Европи током целог Другог светског рата. Неколико дана касније фелдмаршал Рундштет у разговору са Јозеф Дитрихом и Курт Мајером, је дао своје виђење дивизије "Хитлерјугенд“: "Ваши војници својим младим дихом у пуковима су инзванредно обучени а пре свега вођени од одличних официра и подофицира. Жалосно је што је толика верна младеж принесена као жртва за безнадежни циљ".